**În oglinda Pandemiei**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea s-a-ntors cu fundu-n sus

ne-a fost prezis să mai trăim și asta,

rugându-ne-n genunchi și mai presus

acum când a tunat din Ceruri: Basta!

Și o simțim acum, nu-s glume...

nu am gândit si nici măcar visat,

fiind doară Noi inteligenți în lume

cum ne-am pretins-o neîncetat.

Orbiți de Lux peste măsură

și mult tupeu în Dezvoltare

abili în tehnici și know how în ură

Viruși clonând ca arme-ucigătoare!

Bucurii ne-am luat din toate,

chiar când fabricam dezastrul.

Vieți și sorți nevinovate

Moarte dându-le, cum darul.

Chiar și-acum, în Pandemie,

Gânduri negre sub o mască

travestită-n bucurie

vor câștigul să-și mărească…

Nu-i oricui la îndemână

s-o vedem pe cea mai dreaptă

Etică, moral?... N-ar-nicio frână

Bestia din Om prin faptă!

Dan Eugen Munteanu, Bad Homburg, 22 April, 2020